#

# Minu keha ja ravimid *TÜ meditsiiniteaduste valdkonna e-kursus Moodle keskkonnas*

**Kursuse eesmärgiks** **on**

tekitada huvi terviseteaduste valdkonna vastu ning teha sissejuhatav tutvustus ravimiteadusesse;

anda gümnaasiumiõpilastele uusi teadmisi inimese kehast, selle toimimisest ja mõjutamisest ravimite poolt;

arutleda, millal on erinevate ravimite/toidulisandite manustamine mõistlik ja vajalik ning millal tuleks nendesse kriitiliselt suhtuda.

**Kursuse läbinud õpilane:**

* on saanud ülevaate ravimite toimimise üldistest põhimõtetest;
* teab, kuidas mõjutavad kursusel tutvustatud ravimid keha talitlust
* on saanud ülevaate kursusel tutvustatud ravimite väärkasutuse korral esinevatest riskidest

|  |  |
| --- | --- |
| Ainekood | P2TP.TK.083 |
| Vastutav õppejõud | Malle Kuum, dr. med. (arstiteadus), malle.kuum@ut.ee |
| Kursuse maht  | 2 EAP |
| Sihtrühm  | 12. klassi õpilased; loodus- ja meditsiiniklasside õpilased alates 11. klassist, kes on läbinud või läbimas gümnaasiumiastme inimese anatoomia ja füsioloogia kursust. |
| Osavõtutasu üldhariduskooli õpilastele | 25 eur |
| Tulumaksutagastus füüsilisest isikust maksjale | Ei |
| Kursuse läbiviimise aeg | 27. oktoober 2025 - 19. veebruar 2026 (16 õppenädalat) |
| Osalejate piirarv | 100 |
| Hindamise vorm ja lõpetamise tingimused | Eristav (A, B, C, D, E, F, mitteilmunud)Kursus koosneb kuuest õpimoodulist, mis tuleb läbida kindlas järjekorras.Iga õpimooduli läbimiseks on vaja sooritada harjutustestid ja kontrolltest Harjutusteste saab lahendada piiramatu arv kordi, positiivse tulemuse jaoks on vaja vastata kõigile küsimustele õigesti.Kontrolltesti positiivseks sooritamiseks tuleb saada vähemalt 12 punkti 20-st (60%). Iga mooduli juures olevat kontrolltesti saab lahendada maksimaalselt 3 korda ning arvesse läheb parim tulemus.**Kursuse lõpetamiseks tunnistusega** tuleb sooritada positiivsele tulemusele kõikide õpimoodulite harjutustestid ja kontrolltestid.**Kursuse lõpetamiseks tõendiga** tuleb sooritada positiivsele tulemusele vähemalt kolme õpimooduli harjutustestid ja kontrolltestid.Kursuse hindamiskriteeriumid:

|  |  |
| --- | --- |
| **A** - *suurepärane* (92 -100%);**B** - *väga hea* (84 - 91%);**C** *- hea* (76 -83%); | **D** - *rahuldav* (68 - 75%);**E** *- kasin* (60 - 67%);**F** - *puudulik* (0 - 59%). |

 |
| Kursuse teemad | **1.õpimoodul. Ravimid – mis need on?** – dr. med. Malle KuumSissejuhatavas õpimoodulis selgitatakse kuidas toimib inimese organism, mis on haigus ja ravim ning mis toimub ravimitega meie kehas. Pikemalt peatutakse teemadel, mis kirjeldavad ravimite saamist, ravimite toimeid ja liikumist inimese kehas.  |
| **2. õpimoodul. Mina ja meeleoluhäired** – dr. med. Külli JaakoÕpimoodul annab lühikese ülevaate sellest, mis on meeleoluhäired, millised muutused ajus ning närvirakkude töös meeleoluhäirete korral tekivad ning milliseid ravimeid ja teisi ravimeetodeid meeleoluhäirete ravis kasutatakse.  |
| **3. õpimoodul. Mina ja sõltuvust tekitavad ained** – dr. med. Külli JaakoÕpimoodul annab lühikese ülevaate sellest, mis on sõltuvus ja millised muutused ajus uimastite tarvitamise korral tekivad. Lisaks antakse ülevaade mõningate enimlevinud uimastite toimetest täpsemalt.  |
| **4. õpimoodul. Minu keha ja valu** – prof. Anti KaldaÕpimoodul annab ülevaate sellest, mis on valu ja valuvaigistid ehk analgeetikumid. Käsitletavad teemad on valu tekke- ja tajumise mehhanismid, erinevad valuvaigistite grupid ning valu ja tundeaistingute vähendamiseks kasutatav üld- ja lokaalanesteesia. |
| **5. õpimoodul. Minu keha ja kehakaalu mõjutavad ained** –dr. med. Malle KuumÕpimoodulis vaadeldakse, millest koosneb inimese keha ning millest sõltub selle kuju. Selgitatakse miks me sööme ning kuidas on söömine ja varude talletamine rasvkoena reguleeritud nii närvisüsteemi kui ka hormoonide poolt. Vaatleme, millal võib tekkida vajadus ravimite kasutamiseks ning milliseid vahendeid/ravimeid kasutada ei tohiks. |
| **6. õpimoodul. Mina ja antimikroobsed ained**- dr. med. Malle KuumÕpimoodul annab lühikese ülevaate mikroorganismidest meie ümber ja nende poolt põhjustatud haigustest ning haiguste ravist erinevate antibiootikumidega. Mooduli käigus tutvustatakse põhjalikumalt enimlevinud antibiootikumirühmade toimemehhanisme, kasutamist ja kasutamisega kaasnevaid probleeme. |